NARIADENIE KOMISIE (ES) č. 1733/2004
z 5. októbra 2004,
ktorým sa mení a dopĺňa nariadenie (ES) č. 635/2004 o stanovení výmenného kurzu uplatniteľného na určité priame pomoci a štrukturálne alebo environmentálne opatrenia na rok 2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (ES) č. 2808/98 z 22. decembra 1998, ustanovujúce podrobné pravidlá uplatňovania poľnohospodárskeho menového systému pre euro v poľnohospodárstve (1), najmä na druhú vetu jeho článku 4 ods. 3,
keďže:
(1)
Podľa článku 4 ods. 1 prvého pododseku nariadenia (ES) č. 2808/98 je rozhodujúcou skutočnosťou pre výmenný kurz pre platbu na plochu pre škrupinové ovocie uvedené v hlave IV kapitole 4 nariadenia Rady (ES) č. 1782/2003 (2), ktorým sa stanovujú spoločné pravidlá pre režimy priamej podpory v rámci Spoločnej poľnohospodárskej politiky, ktorým sa zavádzajú niektoré režimy podpory pre poľnohospodárov a ktorým sa menia a dopĺňajú niektoré nariadenia, začatie príslušného hospodárskeho roka.
(2)
Podľa článku 4 druhého pododseku nariadenia Komisie (ES) č. 659/97 zo 16. apríla 1997, ustanovujúceho podrobné pravidlá uplatňovania nariadenia Rady (ES) č. 2200/96 o intervenčných opatreniach v sektore ovocia a zeleniny (3), sa hospodársky rok pre škrupinové ovocie začína 1. januára.
(3)
V prílohe k nariadeniu Komisie (ES) č. 635/2004 (4) sa uvádzajú výmenné kurzy uplatniteľné na sumy, v ktorých prípade je rozhodujúcou skutočnosťou 1. január.
(4)
Nariadenie (ES) č. 635/2004 neodkazuje na platby na plochu pre škrupinové ovocie uvedené v hlave IV kapitole 4 nariadenia (ES) č. 1782/2003. Je však potrebné počítať s tým, že sadzby stanovené v prílohe k uvedenému nariadeniu sú rovnako uplatniteľné aj na platby na plochu pre škrupinové ovocie.
(5)
V dôsledku toho je potrebné zmeniť a doplniť nariadenie (ES) č. 635/2004,
PRIJALA TOTO NARIADENIE:
Článok 1
Do článku 1 prvého pododseku nariadenia (ES) č. 635/2004 sa vkladá písmeno f):
„f)
platba na plochu pre škrupinové ovocie uvedené v hlave IV kapitole 4 nariadenia (ES) č. 1782/2003.“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 5. októbra 2004